text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000001", "text": "Keessa Dargaggootaa fi shamarranii wanta hurgufuJireenya dargaggummaa fi shamarrummaa keessatti wanti tokko keessaa namaa hurgufa. Wanti suni maal akka ta\u2019e beektu? Nama jaallatan fuudhu ykn itti heerumuuf yaadda\u2019uudha. Tarii nama tokko jaallachuun namni biroo yommuu kaadhimummaaf (nikahaaf) sitti dhufu didu dandeessa. Ergasi, namni ati jaallatte suni takkaa du\u2019aan addunyaa irraa boqachuu danda\u2019a takkaa immoo si diduun nama biraa fuudhu danda\u2019a/ itti heerumu dandeessi. Yeroo kanatti falli kee maali ree? Halkanii guyyaa dhiphachuu fi gaabbun furmaata ta\u2019uu danda\u2019aa? Kuni gonkumaa furmaata hin ta\u2019u. Mee akka furmaatatti qabxiilee muraasaa haa eerru:"}, {"text_idx": "#000002", "text": "Wantoonni jaalala daangaa darbeetti nama geessan baay\u2019eedha. Namni sababa yoo beeke miidhaa hojiin isaa itti fiddu irraa fagaata. Namni tokko jireenya keessatti milkaa\u2019uuf sababa fi bu\u2019aa wanta hojjatu beeku ykn tilmaamu qaba. Sababa (cause) jechuun hojiin sun akka raawwatamuuf wanta nama kakaasudha. Bu\u2019aa (effect) yoo jennu immoo firii hojii san irraa argamuudha. Firiin sun miidha ykn faayda ta\u2019uu danda\u2019a. Kanniin sirritti yoo hin beekin jireenyi teenya gara hin qabdu. Read more"}, {"text_idx": "#000003", "text": "Akkuma waraanni lubbuu namaa galaafatu danda\u2019u jaalallis yoo daangaa darbee qalbii fi lubbuu namaa galaafachu danda\u2019a. Duraan dursinee hiikni jaalalaa maal akka ta\u2019ee mee ilaallu. Jaalalli afaan ingiffaatin \u2018Love\u2019 yommuu jedhamu Afaan Arabiffaatin immoo Al-Hubb fi Al-ishq jedhamu. Afaan Arabiffaa hiika gaarii fi bal\u2019aa jaalalaaf kenna. Beektoota armaan gadii wabii godhachuun hiika jaalala beekuf mee haa carraaqnu. Read more"}, {"text_idx": "#000004", "text": "Akkuma torbaan darbee eerre fedhii lubbuu hordofuun miidhaa baay\u2019ee fida. Namni tokko fedhii lubbuu hordofuu yookiin hordofuu dhiisu isaa akkamitti beekaa? Yeroo baay\u2019ee namtichi fedhii lubbuu hordofuu, yommuu gocha fedhiin isaa itti ajajju raawwatu fedhii lubbuu hordofuu hin beeku. Kan inni beeku yommuu miidhaa wanta raawwate sanii arguudha. Read more"}, {"text_idx": "#000006", "text": "Hanga fedhan namoonni cubbuu/badii haa raawwatan, isaan hin hordofin hin akkeessin. Namoonni baay\u2019een sababa akkeessutin cubbuutti kufu. Akkana siin jechuu danda\u2019u,\u201dNamni hunduu jaalalle dubartii/dhiiraa qaba. Kana namni hunduu ni hojjata. Ati nama addaati? Dargaggummaa keetti fayyadami. Yoo amma of hin bashanansiisin yoom of bashanansiisuf? Rakkoo hin qabu boodarra ni tawbatta, Rabbiin gafurrahimi....\u201d Hanga isaan hordoftu haala kanaan si sossobu. Namoonni kunniin sheyxaana namaati irraa garagali,wanta isaan jedhan gonkumaa hin dhagahin. Read more"}, {"text_idx": "#000007", "text": "Kutaa darbee keessatti ibiddi jaalala akkamitti akka jalqabamu ilaalle turre. Insha Allah har\u2019a immoo maloota ittiin qabaneessan ilaalla."}, {"text_idx": "#000008", "text": "Ibiddi yommuu qabatee balaa geessuf deemu bishaan itti naquun akka dhaamu taasifamaa mitiree? Akka ibiddaa jaalala guutumaan guututti dhaamsu osoo hin ta\u2019in balaa akka hin geessine qabaneessun ni danda\u2019ama. Wanti hubachuu qabnu jaalalli mataan isaa balaa osoo hin ta\u2019in hojii namtichaatu balaa geessa. Namtichi yoo of too\u2019ate balaan jaalalan dhufu hin jiru. Namtichi garuu yoo of too\u2019atu dadhabe akkuma arge ta\u2019ee bu\u2019aa hojii isaa ni dhandhama. Karaa jaalala ittiin too\u2019atan baay\u2019ee isaa barruule qorsa jaalala jettu jalatti kaasne turre. Kan armaan gadii akka dabalataati. Read more"}, {"text_idx": "#000011", "text": "Dubbii fi Hojii Iimaana Diigan"}]